Diari Oficial de la Generalitat Valenciana


Sumari del DOGV 2060, del 05-07-1993 (1993/828561)

ORDRE de 8 de juny de 1993, de la Conselleria d'Agricultura i Pesca, per la qual estableix una programa d'actuació contra la malaltia d'Aujeszky a la Comunitat Valenciana.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/08/(1)/dof/vci/html**

### Dades del document

Número de DOGV
:   2060

Data del DOGV
:   05-07-1993

Secció del DOGV
:   DISPOSICIONS GENERALS

Número del document
:   1993/828561


Data del document
:   08-06-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 8 de juny de 1993, de la Conselleria d'Agricultura i Pesca, per la qual estableix un programa d'actuació contra la malaltia d'Aujeszky a la Comunitat Valenciana.  
El sector porcí representa el 8,2% de la producció final agrària de la Comunitat Valenciana i contribueix, de manera essencial, al manteniment de la renda d'algunes àrees rurals.  
La malaltia d'Aujeszky afecta a diverses espècies ramaderes, encara que de manera més significativa al ramat porcí. Es troba distribuïda per tota la Comunitat Europea, i en alguns estats membres s'han iniciat programes per al control i eradicació, per la qual cosa en el futur podria convertir-se en un procés limitant del comerç del porc i els seus productes.  
La Comunitat Valenciana ha d'iniciar un pla d'actuació que, encara que puga integrar-se en un altre que s'elabore a nivell nacional, permeta d'escometre l?eradicació de la malaltia d'Aujeszky en el menor termini possible, d'acord amb criteris tècnics.  
En virtut d'açò, a proposta de la Direcció General de Producció i Indústries Agràries,  
ORDENE  
Article primer  
Aquesta ordre estableix el pla d'actuació de la Conselleria d'Agricultura i Pesca i del sector productor de ramat porcí per a situar-se en condicions d'escometre l?eradicació de la malaltia d'Aujeszky al territori de la Comunitat Valenciana.  
Article segon  
S'inclou la malaltia d'Aujeszky en el grup de malalties de declaració obligatòria a la Comunitat Valenciana. Qualsevol persona relacionada amb el sector ramader haurà de comunicar als serveis veterinaris oficials de la Conselleria d'Agricultura i Pesca la presència o sospita de presència d'aquesta en qualsevol de les espècies susceptibles de patir-la.  
Aquests serveis veterinaris oficials portaran a terme un seguiment estadístic del procés i coneixeran les mesures de control i prevenció de la difusió de la malaltia adoptades pels propietaris afectats o les establiran quan aquests darrers les desconeguen. En qualsevol cas, la responsabilitat de la posada en marxa correspon al titular de l?explotació.  
Article tercer  
Es prohibeix la utilització de vacunes contra la malaltia d'Aujeszky preparats a partir de ceps que expressen la glico-proteïna gI (G 1 +).  
Article quart  
Els titulars de les explotacions de ramat porcí estan obligats a vacunar els animals reproductors d'aquesta espècie contra la malaltia d'Aujeszky amb vacunes inactivades. Aquesta vacunació es farà, si més no, dues vegades a l'any o en cada gestació.  
Les explotacions que, amb caràcter temporal o permanent, decidesquen no vacunar cap animal de la seua explotació podran ser eximits de l?obligació esmentada, sempre que acrediten que els animals que disposen en les seues instal·lacions i els que hi accedesquen estan lliures d'anticossos enfront del virus de la malaltia d'Aujeszky. La confirmació serà, si més no, semestral, i es farà investigant serológicament un percentatge significatiu estadísticament.  
Article cinquè  
Les explotacions ramaderes que voluntàriament desitgen vacunar el ramat d'engreix i d'enceball existent en les seues instal·lacions contra la malaltia d'Aujeszky ho faran amb vacunes vives atenuades o inactivades.  
Article sisè  
Les agrupacions de defensa sanitària i les granges qualificades sanitàriament de ramat porcí extrauran sang d'un nombre d'animals i en un període de temps fixat pels serveis veterinaris oficials de la Conselleria d'Agricultura i Pesca, a fi de realitzar immunoassajos que permeten de conèixer la situació de la malaltia d'Aujeszky a la Comunitat Valenciana.  
Article setè  
El cost d'aplicació de 'totes les mesures establertes amb caràcter obligatori en aquesta ordre serà subvencionat per mitjà dels programes desenvolupats per les agrupacions de defensa sanitària, d'acord amb l?Ordre d?11 de maig de 1990, per la qual es regula la concessió del títol d'agrupació de defensa sanitària al territori de la Comunitat Valenciana (DOGV de 04.06.90).  
Article vuitè  
L'incompliment de les disposicions d'aquesta ordre se sancionarà d'acord amb el règim previst en la Llei de 20 de desembre de 1952, sobre epizoòties, i el seu reglament, aprovat per Decret de 4 de febrer de 1955.  
Sense perjudici i independentment de tot allò abans esmentat podrà declarar-se, després de l'audiència de l?interessat, l?incompliment de les disposicions d'aquesta ordre, a l?efecte de l?exclusió del titular de l?explotació al llarg d'un any de totes les línies d'ajuda de la Conselleria d'Agricultura i Pesca, així com també dels beneficis de l?obtenció de guiatges, establerts en l?Ordre de 2 d'octubre de 1989 de la Conselleria d'Agricultura i Pesca (DOGV 25 d'octubre de 1989).  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
A València, 8 de juny de 1993  
El Conseller d'Agricultura i Pesca   
LLUIS FONT DE MORA I MONTESINOS


Còpia Permalink ELI